Ispan klubi “Nasaf” yarim himoyachisi Aziz G‘aniyevga 4 yillik shartnoma taklif qildi

O‘zbekiston terma jamoasi va Qarshining “Nasaf” klubi yarim himoyachisi Aziz G‘aniyev Ispaniyaga yo‘l olishi mumkin, deb yozadi “Championat.asia”.

Ta’kidlanishicha, Azizga Ispaniyaning “Tenerife” klubi 4 yillik shartnoma taklif qilgan. Avvalroq moliyaviy qiyinchiliklarni boshdan kechirayotgan “Nasaf” G‘aniyevni 10 milliard so‘mga sotishga tayyor ekanligi, uni esa “So‘g‘diyona” sotib olishi mumkinligi xabar qilingan edi.
Ma’lumot uchun 1912-yilda tashkil topgan “Tenerife” klubi ayni paytda Ispaniya Segundasida (La Ligadan keyingi liga) ishtirok etmoqda. Jamoaga ayni damda mashhur sobiq futbolchi Xoseba Echeberria bosh murabbiylik qilmoqda. So‘nggi bor klub 2010-yilda La Ligada ishtirok etgan.